smcproject/ml-wiki-sentences huggingface dataset:
മൈസൂരിൽനിന്നുള്ളവർക്കും ഇനി നിലമ്പൂർവഴി തിരുവനന്തപുരത്തേക്ക്(കൊച്ചുവേളി വരെ )എളുപ്പത്തിൽ യാത്ര ചെയ്യാം.
പുതിയവണ്ടിയിൽ നാല് എ .
സി. കോച്ച്, പത്തു സ്ലീപ്പർ, രണ്ട് ജനറൽ, രണ്ട് ഗാർഡുവാൻ എന്നിങ്ങനെ ഇരുപത്തി രണ്ട്.
ആയിരിക്കും ഉണ്ടാവുക.
മലപ്പുറം-പാലക്കാട് അതിർത്തി ജില്ലക്കാർക്ക് ഏറെ ആശ്വാസമാവുന്ന പുതിയ സ്വതന്ത്ര ട്രെയിൻ കഴിഞ്ഞ ബജറ്റിൽ പ്രഖ്യാപിക്കപ്പെട്ടതായിരുന്നു.
രാജ്യറാണി എക്സ്പ്രസ്സ് അവലംബം
നിലമ്പൂർ റോഡ് തീവണ്ടി നിലയം
ഷൊറണൂർ - നിലമ്പൂർ തീവണ്ടിപ്പാതയിലെ അവസാനത്തെ തീവണ്ടി നിലയമാണ് നിലമ്പൂർ റോഡ് .
വളരെ കുറച്ച് തീവണ്ടികൾ മാത്രമാണ് നിലമ്പൂർ റോഡിലേക്ക് സർവീസ് നടത്തുന്നത് നിർത്തുന്ന തീവണ്ടികൾ നമ്പർ തീവണ്ടി ആരംഭം അവസാനം 16349 രാജ്യറാണി എക്സ്പ്രസ് തിരുവനന്തപുരം നിലമ്പൂർ 56611 പാലക്കാട് - നിലമ്പൂർ പാസഞ്ചർ പാലക്കാട് നിലമ്പൂർ 56613 ഷൊറണൂർ - നിലമ്പൂർ പാസഞ്ചർ ഷൊറണൂർ നിലമ്പൂർ 56362 എറണാകുളം - നിലമ്പൂർ പാസഞ്ചർ എറണാകുളം നിലമ്പൂർ 56617 ഷൊറണൂർ - നിലമ്പൂർ പാസഞ്ചർ ഷൊറണൂർ നിലമ്പൂർ 56619 ഷൊറണൂർ - നിലമ്പൂർ പാസഞ്ചർ ഷൊറണൂർ നിലമ്പൂർ 56621 ഷൊറണൂർ - നിലമ്പൂർ പാസഞ്ചർ ഷൊറണൂർ നിലമ്പൂർ
നിലയ്ക്കാത്ത ചലനങ്ങൾ ഇംഗ്ലീഷ് വിലാസം https://ml.wikipedia.org/wiki/Perpetual_motion Robert Fludd's 1618 "water screw" perpetual motion machine from a 1660 wood engraving.
This device is widely credited as the first recorded attempt to describe such a device in order to produce useful work, that of driving millstones.
Although the machine would not work, the idea was that water from the top tank turns a water wheel (bottom-left), which drives a complicated series of gears and shafts that ultimately rotate the Archimedes' screw (bottom-center to top-right) to pump water to refill the tank.
The rotary motion of the water wheel also drives two grinding wheels (bottom-right) and is shown as providing sufficient excess water to lubricate them.
പുറമേനിന്നും യാതൊരു ഊർജ്ജത്തിന്റെയും സഹായമില്ലാതെ നിലയ്ക്കാതെ അന്തമായി ചലിക്കുന്ന ചലനമാണ് നിലയ്ക്കാത്ത ചലനങ്ങൾ .
ഘർഷണം ഉള്ളതുകൊണ്ട് ഇത് ഒരിക്കലും ഉണ്ടാക്കാൻ സാദ്ധ്യമല്ല.
പുറമേനിന്നും യാതൊരു ഊർജ്ജത്തിന്റെയും സഹായമില്ലാതെ അനസ്യൂതം പ്രവർത്തിക്കുന്ന ഒരു മിഥ്യായന്ത്രമാണ് നിലയ്ക്കാത്ത യന്ത്രം .
താപഗതികത്തിന്റെ ഒന്നാം നിയമവും രണ്ടാം നിയമവും തെറ്റിക്കുന്നു എന്നതുകൊണ്ട് ഇത്തരം യന്ത്രങ്ങൾ യഥാർത്ഥത്തിൽ നിർമ്മിക്കാൻ സാദ്ധ്യമല്ല.
സൗരയൂഥത്തിലെ ഗ്രഹങ്ങളുടെയും ഉപഗ്രഹങ്ങളുടെയും മറ്റ് ഖഗോള വസ്തുക്കളുടെയും ചലനം നിലയ്ക്കാത്ത ചലനമാണെന്ന് തോന്നിയേക്കാം എന്നാൽ താപഗതികത്തിലെയും ഗുരുത്വത്തിലെയും വൈദ്യുതകാന്തികത്തിലെയും അനേകം നിയമങ്ങൾ അനുസരിച്ചാണ് ഇവ ചലിക്കുന്നത്.
കൂടാതെ സൗരവാതം , നക്ഷത്രാന്തരീയ വാതകങ്ങൾ എന്നിവയും ഇവയെ എല്ലാം സ്വാധീനിക്കുന്നതുകൊണ്ട് ഈ ചലനങ്ങളും ശാശ്വതമല്ല.
അതുകൊണ്ട് മറ്റ് ഊർജ്ജസ്രോതസ്സുകളിൽനിന്നും ഊർജ്ജോത്പാദനം നടത്തുന്ന എല്ലാ യന്ത്രങ്ങളും അവസാനം ഊർജ്ജം നിലച്ചുകഴിയുമ്പോൾ അവയുടെ ചലനം നിറുത്താൻ നിർബ്ബന്ധിതമാവും.
ഉദാഹരണത്തിന് സമുദ്ര പ്രവാഹങ്ങളിൽ നിന്നും ഊർജ്ജം ഉത്പാദിപ്പിക്കുന്ന യന്ത്രങ്ങൾ ആത്യന്തികമായി സൂര്യനെയാണ് ഈ ഊർജ്ജത്തിനായി ആശ്രയിക്കുന്നത്.
താപഗതിക നിയമങ്ങളും ഊർജ്ജസംരക്ഷണനിയമവും പാലിച്ചുകൊണ്ട് ഒരിക്കലും തുടർച്ചയായി ഊർജ്ജം നൽകുന്ന ഒരു യന്ത്രം നിർമ്മിക്കുക അസാദ്ധ്യമാണ്.
നിലയ്ക്കൽ പ്രക്ഷോഭം
1983 മാർച്ച് 24-ന് ഒരു ക്രിസ്ത്യൻ പാതിരി (റെവ. മാത്യു അതിയാകുളം) തന്റെ ഇടവകയിലെ രണ്ടംഗങ്ങൾ തോമാശ്ലീഹ 57 AD-യിൽ നിലയ്ക്കൽ മഹാദേവക്ഷേത്രത്തിനടുത്ത് സ്ഥാപിച്ച ഒരു കൽക്കുരിശ് കണ്ടെത്തി എന്നവകാശപ്പെട്ടു.
ഈ സ്ഥലം 18 മലകൾ ചേർന്ന അയ്യപ്പന്റെ പൂങ്കാവനമാണെന്നാണ് ഹിന്ദുക്കൾ കണക്കാക്കുന്നത്.
പാതിരി ഇവിടെ പള്ളി നിർമ്മിക്കാനുള്ള അവകാശവാദം നടത്തിയപ്പോൾ ഹിന്ദു സംഘടനകൾ സംയുക്തമായി അതിനെതിരേ പ്രക്ഷോഭമാരംഭിച്ചു.
ഇത് ആറു മാസം നീണ്ടു നിൽക്കുകയും പള്ളിയുടെ സ്ഥാനം മാറ്റുന്നതിൽ അവസാനിക്കുകയും ചെയ്തു.
പള്ളി ആ സ്ഥലത്ത് സ്ഥാപിക്കാൻ പാടില്ല എന്നാവശ്യപ്പെട്ട് നടന്ന സമരത്തെയാണ് നിലയ്ക്കൽ പ്രക്ഷോഭം എന്ന് വിളിക്കുന്നത്.
യേശു ക്രിസ്തുവിന്റെ പന്ത്രണ്ട് അപ്പോസ്തലന്മാരിൽ ഒരാളായ തോമാശ്ലീഹാ കേരളത്തിൽ വന്നിരുന്നുവെന്നും അദ്ദേഹം കേരളത്തിൽ എട്ടു പള്ളികൾ സ്ഥാപിച്ചിരുന്നുവെന്നും കേരളത്തിലെ ക്രിസ്ത്യാനികൾക്കിടയിൽ പണ്ടുമുതൽക്കേ ഉണ്ടായിരുന്ന വിശ്വാസമാണ്.
ഇതിനെ സാധൂകരിക്കത്തക്ക ചരിത്രരേഖകളോന്നുമില്ലെങ്കിലും ഈ വിശ്വാസം റെമ്പാൻ പാട്ടിലും വീരാടിയാൻ പാട്ടിലും മറ്റും കാണാവുന്നതാണ്.
നിലയ്ക്കലിൽ തോമാശ്ലീഹ ഒരു ദേവാലയം സ്ഥാപിച്ചിരുന്നെന്നും അവിടെ ആയിരത്തിയൊരുനൂറ് ആൾക്കാരെ ക്രിസ്തുമതത്തിൽ ചേർത്തുവെന്നും വിശ്വാസമുണ്ട്.
1983-ൽ നടന്നത്
1983 മാർച്ച് 24-ന് ക്രിസ്ത്യൻ പുരോഹിതനായ മാത്യു അതിയാകുളം അദ്ദേഹത്തിന്റെ ഇടവകയിലെ രണ്ടംഗങ്ങൾ കല്ലിന്റെ ഒരു കുരിശ് നില്യ്ക്കൽ മഹാദേവക്ഷേത്രത്തിനടുത്ത് കണ്ടെത്തിയെന്നും അത് തോമാശ്ലീഹ 57 A.D. യിൽ സ്ഥാപിച്ചതാണെന്നും അവകാശപ്പെട്ടു രംഗത്തുവന്നു.
അന്നുതന്നെ സ്ഥലത്ത് ഒരു ഓലപ്പുര നിർമ്മിക്കപ്പെടുകയും പ്രാർത്ഥനയും മറ്റും ആരംഭിക്കുകയും ചെയ്തു.
പലർക്കും ഈ അവകാശവാദത്തിൽ സത്യമുണ്ടെന്ന് തോന്നിയിരുന്നില്ല.
പുതുതായി നിർമിച്ച കുരിശാണിതെന്ന് ഒറ്റനോട്ടത്തിൽ മനസ്സിലാകുമെന്ന് ആരോപണമുയർന്നിരുന്നു.
കുരിശ് നിലവിലുണ്ടോ എന്നുപോലും സംശയമുണ്ടായിരുന്നു.
കുരിശ് ഇവിടെ സ്ഥാപിച്ച് ഫോട്ടോ എടുത്തതായി പള്ളി നേതാക്കൾ അവകാശപ്പെട്ടുവെങ്കിലും കുരിശ് മോഷണം പോയതായി നാലുദിവസം കഴിഞ്ഞ് പള്ളിയധികാരി പോലീസിൽ പരാതിപ്പെട്ടതായി ദി സാൻ ഫ്രാൻസിസ്കോ എക്സാമിനർ എന്ന പത്രത്തിന്റെ ലേഖകൻ റിപ്പോർട്ട് ചെയ്തു.
മേയ് 19-ന് കേരള സർക്കാർ റിസർവ് വനപ്രദേശത്തു നിന്ന് ഒരു ഹെക്ടർ ഭൂമി ഇവിടെ പള്ളി നിർമ്മിക്കാനായി നൽകാൻ തീരുമാനമെടുത്തു.
2000-ഓളം ഹിന്ദുക്കൾ ഇതിനെതിരേ പ്രകടനം നടത്തുകയും അതിനെതിരേയുണ്ടായ പോലീസ് നടപടിയിൽ പലർക്കും പരിക്കേല്ക്കുകയും ചെയ്തു.
ഇതിനെതിരേ കേരളമാകമാനം പ്രതിഷേധമുണ്ടായി.
പലയിടത്തും പ്രതിഷേധം അക്രമാസക്തമാവുകയും പൊതുമുതൽ നശിപ്പിക്കപ്പെടുകയും ചെയ്തു.
രണ്ട് ക്രിസ്ത്യൻ പള്ളികൾക്കെതിരേ ബോംബാക്രമണവുമുണ്ടായി.
സ്വാമി സത്യാനന്ദ സരസ്വതി , കുമ്മനം രാജശേഖരൻ ശിശുപാൽ ജി എന്നിവരുടെ നേതൃത്വത്തിൽ ഹിന്ദു സംഘടനകൾ സംയുക്തമായി പള്ളി ആ സ്ഥാനത്ത് സ്ഥാപിക്കുന്നതിനെതിരായ പ്രക്ഷോഭ പരിപാടികൾ സംഘടിപ്പിച്ചു .
ഒത്തു തീർപ്പ്
പ്രതിഷേധങ്ങൾക്കിടയിൽ പള്ളി സ്ഥാപിക്കാൻ പ്രബുദ്ധരായ ചില ക്രിസ്ത്യാനികൾക്കുതന്നെ താല്പര്യമില്ലയിരുന്നു.
ഡോ. സി.പി.മാത്യു ദി ഹിന്ദു ദിനപത്രത്തിന് 1983 ജൂൺ 4-ന് ഇങ്ങനെയൊരു കത്തയച്ചിരുന്നു.
"ഒരു കുരിശിന്റെ ആകൃതിയിലുള്ള ഒരു കരിങ്കൽ കഷണം സംസ്ഥാനത്തിന്റെ സാമുദായിക സൗഹാർദ്ദത്തിന്റെ വേരറുക്കാൻ പോകുകയാണ്. ഈ കല്ലിനെന്തെങ്കിലും പ്രാധാന്യമുണ്ടെങ്കിൽ, അത് പുരാവസ്തു വകുപ്പിനു മാത്രമാണ്. ചില ഇടുങ്ങിയ മനസുള്ള ക്രിസ്ത്യാനി തീവ്രചിന്താഗതിക്കാർ (പുരോഹിതരും അൽമായരും) ഇതിനു പിന്നിൽ പ്രവർത്തിക്കുന്നുണ്ട്. ക്രിസ്ത്യാനികൾക്ക് പൊതുവിൽ ഇതിനോട് താല്പര്യമില്ല. എന്താണൊരു ക്രിസ്ത്യാനിക്ക് മുഖ്യം? ഒരു കഷണം കരിങ്കല്ലോ ക്രിസ്തു നമുക്കു തന്ന പാഠങ്ങളോ? "
സ്വാമി സത്യാനന്ദ വിശ്വേശ്വര തീർത്ഥ (ഉടുപ്പിയിലെ പേജാവർ മഠത്തിന്റെ തലവൻ), വിദ്യാനന്ദ സരസ്വതി എന്നിവർ 1983 ജൂലൈ 18-ന് പള്ളി തോമാശ്ലീഹ സ്ഥാപിച്ചതാണെന്ന് സംശയലേശമന്യേ തെളിയിച്ചാൽ എതിർപ്പ് പിൻവലിക്കാമെന്നും അത്തരമൊരു തെളിവില്ലാത്ത സ്ഥിതിക്ക് 18 കുന്നുകൾ ഉൾപ്പെടുന്ന അയ്യപ്പന്റെ പൂങ്കാവനത്തിൽ കുരിശ് സ്ഥാപിക്കാനുള്ള നീക്കത്തിൽ നിന്ന് പിന്മാറണമെന്നും ആവശ്യപ്പെട്ടു.
ജൂലൈ 21-ന് വടവട്ടൂരിൽ വിവിധ സഭകളിൽപ്പെട്ട 21 ബിഷപ്പുമാർ ഒത്തു ചേരുകയും നിർമ്മാണം അന്തരീക്ഷം ശാന്തമാകുന്നതുവരെ നീട്ടിവയ്ക്കാൻ തീരുമാനിക്കുകയും ചെയ്തു.
ജൂലൈ 23-ന് സത്യാനന്ദ സരസ്വതി ഈ തീരുമാനത്തെ സ്വാഗതം ചെയ്തു.
ആഗസ്റ്റ് 19-ൻ 15 ബിഷപ്പുമാരടങ്ങിയ സബ് കമ്മിറ്റി പണിയാനുദ്ദേശിക്കുന്ന പള്ളിയുടെ സ്ഥാനം മഹദേവർ ക്ഷേത്രത്തിൽ നിന്ന് 4 കിലോമീറ്റർ ദൂരേയ്ക്ക് മാറ്റാമെന്ന് തീരുമാനിച്ചു.
മാറ്റിപ്പണിഞ്ഞ പള്ളിയുടെ സിൽവർ ജൂബിലി 2011-ൽ ആഘോഷിക്കപ്പെട്ടു.
നിലമ്പൂർ ഷാജി ഇംഗ്ലീഷ് വിലാസം https://ml.wikipedia.org/wiki/Nilambur_Shaji
ശ്രീനിയുടെ സവിധാനത്തിൽ 1979-ൽ പുറത്തിറങ്ങിയ പതിനാലാം രാവ് എന്ന സിനിമയിലൂടെ ഏറെ ജനശ്രദ്ധനേടിയ ഗായകനാണ് നിലമ്പൂർ ഷാജി .
പൂവച്ചൽ ഖാദർ രചിച്ച്, കെ. രാഘവൻ സംഗീതം ചെയ്ത 'അഹദോന്റെ തിരുനാമം' എന്ന മാപ്പിള ഗാനാലാപനമാണ് നിലമ്പൂർ ഷാജിയെ ശ്രദ്ധേയനാക്കിയത്.
നൂറിലധികം മാപ്പിളപ്പാട്ടുകൾക്ക് സംഗീതം നൽകുകയും ആലപിക്കുകയും ചെയ്ത അദ്ദേഹം സീതപ്പക്ഷി, ഉത്തമ, അനുരാഗി , അനന്തപുരി എന്നീ സിനിമകളിലും പാടിയിട്ടുണ്ട്.
എ ഗ്രേഡ് ആർട്ടിസ്റ്റ് ആയി ആകാശവാണിയിലും നിരവധി ഗാനങ്ങൾ പാടിയിട്ടുണ്ട്.
മൗലാന സയ്യിദ് മുഹമ്മദ് ഷാജഹാൻ എന്നാണ് യഥാർഥ പേര്.
നിലമ്പൂർ ഷാജി എന്ന വിളിപ്പേര് നൽകിയത് വൈക്കം മുഹമ്മദ് ബഷീറാണ് .
ഭാര്യ ഷക്കീല.
ജസിയ മൗലാന, സുമയ്യ മൗലാന, സബീൽ മൗലാന എന്നിവർ മക്കൾ.
നിലയ്ക്കൽ
നിലയ്ക്കൽ (ചായൽ) പത്തനംതിട്ട ജില്ലയുടെ കിഴക്കൻ മേഖലയിൽ ഗൂഡ്രിക്കൽ ഫോറസ്റ്റ് റേഞ്ചിൽ സ്ഥിതി ചെയ്യുന്ന ഒരു പ്രദേശമാണ്.
പ്രസിദ്ധ ശബരിമല ക്ഷേത്രം നിലയ്ക്കലിന് 23 കിലോമീറ്റർ വടക്ക് കിഴക്കായി സ്ഥിതി ചെയ്യുന്നു.
ശബരിമലയിലേക്കുള്ള യാത്രയിലെ ഒരു പ്രധാന ഇടത്താവളം കൂടിയാണ് നിലയ്ക്കൽ.
നിബിഢ വനങ്ങളും റബ്ബർ തോട്ടങ്ങളുമാൽ ചുറ്റപ്പെട്ട ഈ പ്രദേശത്ത് ജനസംഖ്യ താരതമ്യേന കുറവാണ്.
മണ്ണാറക്കുളഞി - ചാലക്കയം റൂട്ടിൽ പ്ലാപ്പളളിയിൽ നിന്നും ഏകദേശം 8 കിലോമീറ്റർ കിഴക്ക് മാറിയാണ് നിലയ്ക്കൽ.
കേരളത്തിലെ ഏറ്റവും വലിയ രണ്ടാമത്തെ ജലവെെദ്യുത പദ്ധതിയായ ശബരിഗിരി ഇവിടെ നിന്നും ഏതാനും കിലോമീറ്ററുകൾ മാത്രം ദൂരത്തിൽ സ്ഥിതി ചെയ്യുന്നു.
ആരാധനാലയങ്ങൾ നിലയ്ക്കൽ മഹാദേവ ക്ഷേത്രം
തിരുവിതാംകൂർ ദേവസ്വം ബോർഡിൻെറ്റ കീഴിൽ വരുന്ന നിലയ്ക്കൽ മഹാദേവ ക്ഷേത്രം ധാരാളം ഭക്തരെ ഇവിടേയ്ക്ക് ആകർഷിക്കുന്നു.
പ്രധാന ഹെെവേയിൽ നിന്നും 1 കിലോമീറ്റർ ഉളളിലായിട്ടാണ് ക്ഷേത്രം സ്ഥിതി ചെയ്യുന്നത്.
ഒരേ സമയം ഉഗ്രമൂർത്തിയായും മംഗളദായകനായും ഭഗവാൻ വിളങ്ങുന്നു.
ദുഷ്ട ശക്തികൾക്കെതിരെ പോരാടാൻ എല്ലാ അനുഗ്രഹങ്ങളും ഭഗവാൻ ശിവൻ തൻെറ്റ പുത്രനായ അയ്യപ്പന് പ്രദാനം ചെയ്യുന്നു എന്നാണ് വിശ്വാസം.
ഭക്തർക്ക് വിരിവെക്കാനും കുളിക്കാനും ഉളള സൗകര്യം ക്ഷേത്രത്തിലുണ്ട്.
മൂന്ന് പൂജകളുളള ഈ ക്ഷേത്രത്തിൽ ഉപദേവതകളായി കന്നിമൂല ഗണപതിയും നന്ദിയുമാണുളളത്.
ഞായർ, തിങ്കൾ, വെളളി എന്നിവയാണ് ആഴ്ച്ചയിലെ വിശേഷദിവസങ്ങൾ.
ദിവസങ്ങൾ.
ക്ഷേത്രത്തിനോട് ചേർന്ന് തന്നെ പളളിയറക്കാവ് എന്ന മറ്റൊരു അമ്പലം കൂടിയുണ്ട്.
ദേവിയാണ് പ്രധാന പ്രതിഷ്ഠ.
സെൻ്റ് തോമസ് എക്യുമെനിക്കൽ പളളി നിലയ്ക്കൽ ഓർത്തോഡോക്സ് പളളിയുടെ മുൻഭാഗം
കേരളത്തിലെ വിവിധ എപ്പിസ്കോപ്പൽ സഭാ വിഭാഗങ്ങളുടെ മേൽനോട്ടത്തിൽ പരിപാലിക്കപ്പെടുന്ന ഒരു എക്യുമെനിക്കൽ ദേവാലയമാണ് സെന്റ് തോമസ് എക്യുമെനിക്കൽ പള്ളി.
ലോകത്തിലെ ആദ്യത്തെ എക്യുമെനിക്കൽ ദേവാലയമാണിത്.
1984 ഏപ്രിൽ 8ന് ആണ് ഈ ദേവാലയം കൂദാശ ചെയ്യപ്പെട്ടത്.
യേശുവിന്റെ ശിഷ്യനായ തോമാശ്ലീഹ ഈ സ്ഥലത്ത് എത്തിയിരുന്നതായി ക്രൈസ്തവർ വിശ്വസിക്കുന്നു എങ്കിലും തെളിവുകളില്ല.
ബേസ് ക്യാംപ്
ശബരിമല മാസ്റ്റർ പ്ലാനിൻെറ്റ ഭാഗമായി നിലയ്ക്കലിനെ ഒരു പ്രധാന ഇടത്താവളമാക്കി മാറ്റുക എന്നതായിരുന്നു ദേവസ്വം ബോർഡിൻെറ്റ ലക്ഷ്യം.
ഇതിനായി 110 ഹെക്ടർ വനഭൂമി ഗവൺമെൻറ്റ് ദേവസ്വം ബോർഡിന് കെെമാറി.
കേരള ഭാർമിങ്ങ് കോർപ്പറേഷൻെറ്റ വകയായിരുന്ന ഈ ഭൂമി പ്രധാനമായും പാർക്കിങ്ങിനാണ് ഉപയോഗിച്ചത്.
പമ്പയിലെ തിരക്ക് ഒഴിവാക്കുവാൻ ഹെവി/മീഡിയം വാഹനങ്ങൾ നിലയ്ക്കലിലാണ് പാർക്ക് ചെയ്യുന്നത്.
നിലയ്ക്കലെ പാർക്കിങ്ങ് ഗ്രൗണ്ടുകളിൽ ഒരേ സമയം നാലായിരത്തിലധികം വാഹനങ്ങൾക്ക് പാർക്ക് ചെയ്യാവുനന്നതാണ്.
പല സംസ്ഥാനങ്ങളിൽ നിന്നെത്തുന്ന തീർത്ഥാടകർക്ക് സൗകര്യപ്രധമാം വിധം പല ബ്ലോക്കുകളായിയാണ് പാർക്കിങ്ങ് ഒരുക്കിയിരിക്കുന്നത്.
സമീപ കാലത്ത് നിലയ്ക്കലെ കുടിവെളള പദ്ധതികളും ശൗചാലയങ്ങളും ദേവസ്വം ബോർഡ് നവീകരിച്ചിരുന്നു.
മഹാദേവ ക്ഷേത്രത്തിന് മുമ്പിലായി ഭക്തർക്ക് നടപ്പന്തലും നിർമ്മിച്ചു.
ഇങ്ങനെ പലവിധം നവീകരണ പ്രവർത്തനങ്ങൾ നടത്തി നിലയ്ക്കൽ ശബരിമല തീർത്ഥാടനത്തിലെ പ്രധാന ഇടത്താവളമായി മാറി.
അട്ടത്തോട് ട്രെെബൽ കോളനി
നിലയ്ക്കലിന് കിഴക്ക് മാറി ശബരിമല വനത്തിനുളളിൽ ഉളള ആദിവാസി കോളനിയാണ് അട്ടത്തോട്.
മലപ്പണ്ടാരം, ഉള്ളടാൻ, അരയൻ വിഭാഗത്തിൽ പെടുന്ന ആദിവാസികളാണിവിടെവ ഏറെയും.
പട്ടിണിയുടെയും അസമത്വത്തിൻെറ്റയും നടുവിലാണ് ഇവരുടെ ജീവിതം.
നല്ല പാർപ്പിടങ്ങളോ പ്രാധമിക വിദ്യാഭ്യാസമോ പോലും ഇവർക്കില്ല.
ഗവൺമെൻറ്റിൽ നിന്നും ലഭിക്കുന്ന ആനുകൂല്യങ്ങളാണ് ഈ ജനതയുടെ ഏക ആശ്വാസം.
ഏകദേശം മുന്നൂറിനുമേൽ ആദിവാസി കുടുംബങ്ങളാണിവിടെ ഉളളത്.2015ൽ ഇവിടെ ആരംഭിച്ച ഗവൺമെൻറ്റ് എൽ.പി സ്കൂൾ ആദിവാസി കുട്ടികൾക്ക് പ്രാധമിക വിദ്യാഭ്യാസം നൽകുന്നു.
ഉച്ചകഞ്ഞിക്കുളള ഭണ്ട് കേരള സ്റ്റേറ്റ് ഹ്യുമൻ റെെറ്റസ് കമ്മീഷൻ ചെയർപേഴ്സണായ J.B കോശി അനുവദിച്ചിട്ടുണ്ട്.
ഇത് ഇവിടെ പഠിക്കുന്ന 46 ആദിവാസി കുട്ടികൾക്ക് വലിയൊരു അനുഗ്രഹമാണ്.
ജനസംഖ്യ കുറഞ്ഞ മേഖലയായതുകൊണ്ട് തന്നെ ഗതാഗതം കുറവാണവിടെ.
എങ്കിലും മണ്ഡല-മകരവിളക്ക് കാലങ്ങളിൽ ആയിരക്കണക്കിന് വാഹനങ്ങളാണ് ഇതിലെ കടന്നുപോകുന്നത്.
ഈ സമയങ്ങളിൽ K.S.R.T.C ബസ്സുകൾ പമ്പയിൽ നിന്നും നിലയ്ക്കലിലേയ്ക്ക് ചെയിൻ സർവ്വീസ് നടത്താറുണ്ട്.
പ്രെെവറ്റ് ബസ്സുകൾ സമീപ സ്ഥലങ്ങളായ ആങ്ങമൂഴി, തുലാപ്പള്ളി മേഖലകളിൽ മാത്രം സർവ്വീസ് നടത്തുന്നു.
നിലയ്ക്കലെ ഏക ആശുപത്രി 2014ൽ ഡോ.പ്രസബ് ഈനസ്സിൻെറ്റ നേതൃത്വത്തിൽ തുടങ്ങിയ ഗവൺമെൻറ്റ് പ്രെെമറി ഹെൽത്ത് സെൻറ്ററാണ്.
അട്ടത്തോട് മേഖലയിലുളള ആദിവാസി വിഭാഗത്തിന് ഈ ആശുപത്രി വളരെ ഉപയോഗപ്രധമാണ്.
വഴികാട്ടി കോട്ടയത്തു നിന്ന് - പൊൻകുന്നം - എരുമേലി - മുക്കൂട്ടുതറ - പമ്പാവാലി - ആലപ്പാട്ട് കവല- നാറാണംതോട് - ഇലവുങ്കൽ - നിലയ്ക്കൽ പത്തനംതിട്ടയിൽ നിന്ന് - മണ്ണാറക്കുളഞ്ഞി - വടശ്ശേരിക്കര - പെരുനാട് - പുതുക്കട - ളാഹ - പ്ലാപ്പളളി - ഇലവുങ്കൽ - നിലയ്ക്കൽ കുമളിയിൽ നിന്ന് - വണ്ടിപ്പെരിയാർ വളളക്കടവ് - കോഴിക്കാനം - ഗവി - ആനത്തോട് - കക്കി - മൂഴിയാർ - ആങ്ങമൂഴി - പ്ലാപ്പളളി - നിലയ്ക്കൽ ഇതും കണുക നിലക്കൽ പ്രക്ഷോഭം സെന്റ് തോമസ് എക്യുമെനിക്കൽ പള്ളി, നിലയ്ക്കൽ തുലാപ്പള്ളി Nilakkal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നിലയണ്ണാൻ ഇംഗ്ലീഷ് വിലാസം https://ml.wikipedia.org/wiki/Ground_squirrel
സസ്തനികളിലെ അണ്ണാൻ കുടുംബത്തിലെ ഒരു ജനുസ്സാണ് നിലയണ്ണാൻ ( Ground squirrel ).
അണ്ണാന്മാരിൽ മരത്തിലല്ലാതെ നിലത്തു മാത്രം വസിക്കുന്ന ഇനങ്ങളാണിത്.
അവലംബം പുറത്തേക്കുള്ള കണ്ണികൾ Wikimedia Commons has media related to Marmot .
The Marmot Burrow Archived 2012-09-24 at the Wayback Machine .
International Marmot Network
നിലവാക ഇംഗ്ലീഷ് വിലാസം https://ml.wikipedia.org/wiki/Indian_Senna
പയർ കുടുംബത്തിലെ ഒരു സസ്യമാണ് നിലവാക .
(ശാസ്ത്രീയനാമം:- Cassia Angustifolia).
ചിന്നാമുക്കി, ചെന്നാമുക്കി എന്നീ പേരുകളിലറിയപ്പെടുന്ന നിലവാകയ്ക്കു സംസ്കൃതത്തിൽ സോനമുഖി, ഭൂമിചാരി, മാർക്കണ്ഡികാ എന്നീ പേരുകളുമുണ്ട്.
തെക്കേ ഇന്ത്യയിൽ തിരുനെൽവേലി , മധുര , തൃശിനാപ്പള്ളി എന്നിവിടങ്ങളിലും മൈസൂറിലും നിലവാക വൻതോതിൽ കൃഷിചെയ്യുന്നു.
ഒന്നരമീറ്ററോളം ഉയരത്തിൽ വളരുന്ന കുറ്റിച്ചെടിയാണ് നിലവാക.
ഇലകൾ സംയുക്തമായിരിക്കും.
നീണ്ട് അഗ്രം കൂർത്ത 5-7 ജോടി പത്രകങ്ങളുണ്ട്.
2.5-7 സെ.
വരെ നീളവും ആറു മീ.
മി. വീതിയുമുള്ളതാണ് പത്രകങ്ങൾ.
പത്രകക്ഷ്യങ്ങളിൽനിന്നാണ് പുഷ്പമഞ്ജരിയുണ്ടാകുന്നത്.
ഓരോ പുഷ്പമഞ്ജരിയിലും മഞ്ഞനിറത്തിലുള്ള നിരവധി പുഷ്പങ്ങളുണ്ടായിരിക്കും.
ബാഹ്യദളങ്ങളും ദളങ്ങളും അഞ്ചെണ്ണം വീതമാണ്.
ഏകദേശം ഒരു സെ.
മീറ്ററോളം വീതിയും 3-5 സെ.
നീളവുമുള്ള പോഡാണ് ഫലം.
ഓരോ ഫലത്തിലും ഏഴുവിത്തുകൾ വീതമുണ്ടായിരിക്കും.
ഇലകളാണ് നിലവാകയുടെ ഔഷധയോഗ്യമായ ഭാഗം.
ഈ സസ്യത്തിൽ സെന്നോസൈഡ് എ (Sennoside A), സെന്നോസൈഡ് ബി (Sennoside B), മാനിറ്റോൾ (mannitol), സോഡിയം പൊട്ടാസ്യം ടാർടറേറ്റ് (Sodium potassium tartarate), സാലിസിലിക് അമ്ലം (Salicylic acid), ക്രൈസോഫാനിക് അമ്ലം (Chrysophanic acid), സാപ്പോണിൻ, എഥിരിയൽ ഓയിൽ (Etherial Oil), റെസിൻ, β സിറ്റോസ്റ്റിറോൾ എന്നിവ അടങ്ങിയിട്ടുണ്ട്.
ഇത് തിക്തരസവും തീക്ഷ്ണ-രൂക്ഷ-ലഘു ഗുണങ്ങളും ഉഷ്ണവീര്യവുമുള്ളതാണ്.
ഈ സസ്യത്തിൽ അടങ്ങിയിട്ടുള്ള സെന്നോസൈഡ് എ, ബി എന്നീ ഗ്ലൂക്കോസൈഡുകൾ വിരേചന ഔഷധങ്ങളുണ്ടാക്കാൻ ഉപയോഗിക്കുന്നു.
നിലവാകയിൽ അടങ്ങിയിരിക്കുന്ന സിറ്റോസ്റ്റിറോൾ എന്ന രാസഘടകത്തിന് കാൻസറിനെ പ്രതിരോധിക്കാനുള്ള കഴിവുണ്ടെന്നു കരുതപ്പെടുന്നു.
ഇത് ചർമരോഗങ്ങൾ, കുഷ്ഠം, വാതം, കൃമി, കാസം എന്നിവയെയും ശമിപ്പിക്കും.
ഗുണം		:ലഘു, രൂക്ഷം,തീക്ഷ്ണം
ഇല സംസ്കൃത വിശേഷണം
'മാർക്കണ്ഡികാ കുഷ്ഠഹരീ ഊർധ്വാധഃ കാമശോധനീ
വാതരുക് കൃമി കാസഘ്നീ ഗുൽമോദര വിനാശിനി' എന്നാണ് നിഘണ്ടുസംഗ്രഹം എന്ന ആയുർവേദഗ്രന്ഥത്തിൽ നിലവാകയെ വിശേഷിപ്പിച്ചിരിക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിലവാക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ സർവ്വവിജ്ഞാനകോശം അവലംബം 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് Senna alexandrina എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറത്തേക്കുള്ള കണ്ണികൾ http://ayurvedicmedicinalplants.com/index.php?option=com_zoom Itemid=26 page=view catid=3 key=30 hit=1%5Bപ്രവർത്തിക്കാത്ത+കണ്ണി%5D
പഞ്ചരാത്രം
ഭാസൻ എഴുതിയ സംസ്കൃത നാടകമാണ് പഞ്ചരാത്രം.
ഹിന്ദു ഇതിഹാസം മഹാഭാരതത്തെ അടിസ്ഥാനമാക്കിയാണ് ഇതിവൃത്തം.
പാണ്ഡവരുടെ അജ്ഞാതവാസകാലത്താണ് കഥ നടക്കുന്നത്.
അജ്ഞാതവാസകാലത്തിന്റെ പരിസമാപ്തിക്ക് പുതിയ വ്യാഖ്യാനം രചിക്കുകയാണ് ഇതിൽ ഭാസൻ.
കൗരവർ വിരാടരാജ്യത്തെ ഗോഗ്രഹണം എന്ന ആക്രമണത്തിനു പുതിയ കാരണം കൂടി ഭാസൻ ഇതിൽ നൽകുന്നു.
ഇതിവൃത്തത്തിൽ പരാമർശിച്ചിരിക്കുന്ന അഞ്ച് രാത്രികളിൽ നിന്നാണ് ഈ നാടകത്തിന് അതിന്റെ പേര് ലഭിച്ചത്.
പഞ്ച എന്നാൽ അഞ്ച് എന്നും രാത്രം  എന്നാൽ രാത്രികൾ എന്നും അർത്ഥം.
പന്ത്രണ്ടു വർഷമായി പാണ്ഡവർ കാട്ടിൽ കറങ്ങിക്കൊണ്ടിരുന്നു.
പാണ്ഡവരുടെയും കൗരവരുടേയും  ഗുരുവായിരുന്ന ദ്രോണാചാര്യന് ദുര്യോധനന്റെ (കൗരവന്മാരുടെ നായകൻ) പാണ്ഡവർക്ക് ഭൂമി നൽകാനുള്ള വിമുഖത അറിയാമായിരുന്നു.
ഇപ്പോൾ ദുര്യോധനൻ ഒരു യാഗം നടത്തിയിരിക്കുകയാണ്.
പരിസമാപ്തിയിലെത്തിയ യാഗത്തിന്റെ വിവരരണത്തോടെയാണ് നാടകം ആരംഭിക്കുന്നത്.
മൂന്ന് ഭടന്മാർ തമ്മിൽ യാഗത്തിന്റെ മഹത്വത്തെക്കുറിച്ചും  യാഗപരിസമാപ്തിയായി യജ്ഞശാലക്ക് തീയിട്ടപ്പോഴുള്ള ദൃശ്യങ്ങളെക്കുടിച്ചും സംസാരിക്കുന്നു.
തുടർന്ന് യജ്ഞത്തിന്റെ ശോഭനമായ പരിസമാപ്തിയിൽ കൃതാർത്ഥനായ ദുര്യോധനൻ ഭീഷ്മർ, ദ്രോണർ, ശകുനി, കർണ്ണൻ തുടങ്ങിയവരോടൊത്ത് രംഗത്തെത്തുന്നു.
ഗുരുദക്ഷിണയായി ദ്രോണരോട് എന്തെങ്കിലും ആവശ്യപ്പെടാൻ അഭ്യർത്തിക്കുന്നു.
ഭീഷ്മരാണ് അതിനർഹൻ എന്ന ദ്രോണരുടെ വാദത്തെ ഭീഷ്മർ ബ്രാഹ്മണനാകയാളും ഗുരുവാകയാലും ദ്രോണരാണ് അത് വാങ്ങേണ്ടതെന്ന് അറിയിക്കുന്നു.
തന്റെ ആവശ്യം ദുര്യോധനൻ നിരസിച്ചാലോ എന്ന സംശയത്തിൽ നിൽക്കുന്ന ദ്രോണരെ വിശ്വസിപ്പിക്കാനായി ദുര്യോധനൻ എന്റെ കൈയ്യിലിരിക്കുന്ന ഗദ ഒഴിച്ച് എന്തും ആവശ്യപ്പെട്ടുകൊള്ളാൻ നിർദ്ദേശിക്കുന്നു.
വീണ്ടും മടിക്കുന്ന ദ്രോണർക്ക് വിശ്വാസം വരാനായി ഉദകപൂർവ്വമായ ദാനത്തിനു ജലം കയ്യിലെടുത്ത് ആവശ്യം അഭ്യർത്ഥിക്കുന്നു.
ഒരു യുദ്ധം മുന്നിൽകാണുന്ന ദ്രോണർ  അത്തരമൊരു വിപത്ത് ഒഴിവാക്കാൻ അവസരം ഉപയോഗപ്പെടുത്തുന്നു.
പാണ്ഡവർക്കായി പകുതി സ്ഥലവും ദ്രോണൻ ബുദ്ധിപൂർവ്വം ആവശ്യപ്പെട്ടു.
ശകുനി ഇതിനെ  എതിർത്തെങ്കിലും ഭീഷ്മരും ദ്രോണരും രാജ്യം നൽകുന്നതിനു  നിർബന്ധിക്കുന്നു.
കർണ്ണനോട് അഭിപ്രായം ആരായുമ്പോൾ ശ്രീരാമൻ മുന്നോട്ട് വച്ച  ഭ്രാതൃത്വം എന്ന ആശയത്തെ ഉയർത്തിപ്പിടിച്ചുകൊണ്ട് എന്ത് തീരുമാനമെടുത്താൻ യുദ്ധത്തിനു താൻ സഹായം നൽകും എന്ന വിചിത്രമായ നിലപാടെടുക്കുന്നു.
കൊടുത്തവാക്ക് പാലിക്കുന്നതെങ്ങനെ എന്ന ചിന്താകുഴപ്പത്തിൽ പെട്ട ദുര്യോധനനുവേണ്ടി  ശകുനി ഒരു ഉപായം പറയുന്നു.
പാണ്ഡവരുടെ അഞ്ജാതവാസം തീരാൻ ബാക്കിയുള്ള അഞ്ച് ദിവസത്തിനുള്ളിൽ അവരെക്കുറിച്ച് എന്തെങ്കിലും വിവരം തന്നാൽ പാതിരാജ്യം നലകാമെന്ന്സമ്മതിക്കുന്നു.
അത് ഒരു നടക്കാത്ത കാര്യമായി അവർ കരുതി.
എന്നാൽ അതിനിടയിൽ വിരാടരാജ്യത്തുനിന്നും വന്ന  ചില വാർത്തകളിൽ നിന്ന് (കീചകവധം) ഭീഷ്മർ അവരുടെ വിരാടത്തെ സാന്നിദ്ധ്യം തിരിച്ചറിയുന്നു.
അതുകൊണ്ട് ദ്രോണർ  വ്യവസ്ഥ സമ്മതം എന്നറിയിക്കുന്നു.
അവരെ പുറത്ത് ചാടിക്കാനായി യജ്ഞത്തിനു വരാത്തതിന്റെ പേരിൽ വിരാടരാജ്യത്തെ പശുക്കളെ അപഹരിക്കുന്ന സൂത്രം പ്രയോഗിക്കുന്നു.
രണ്ടാമങ്കം
രണ്ടാമങ്കം ആരംഭിക്കുന്നത് വിരാടരാജ്യത്തെ ഇടയന്മാർ രാജാവിന്റെ പിറന്നാൾ ആഘോഷിക്കുന്ന രംഗത്തോടെ ആണ് അതിനിടയിൽ അവരുടെ പശുസംഘത്തെ ആക്രമിച്ചവിവരം അറിയുന്നു.
രാജാവ് ഉടൻ തന്റെ തേരുതയ്യാറാക്കാൻ ആവശ്യപ്പെടുന്നു.
അപ്പോഴേക്കും തന്നെ രാജകുമാരൻ ഉത്തരൻ ബ്രഹന്നള എന്ന തേരാളിയെക്കൂട്ടി രാജരഥവുമെടുത്ത് യുദ്ധത്തിനുപോയതായറിയുന്നു.
അവർ വിജയശ്രീലാളിതരായി എത്തുന്നു.
യുദ്ധവിവരങ്ങൾ വിശദമായറിയാൻ ബൃഹന്നളയെ വിളിപ്പിക്കുന്നു.
അയാൾ വിവരണം തുടങ്ങുന്നതിനിടയിൽ അഭിമന്യുവി നെ കൊട്ടാരത്തിലെ അരിവെപ്പുകാരൻ നിരായുധനായി പോയി തട്ടിയെടുത്തു കൊണ്ടുവന്നതായി ഒരു ദൂതൻ പറഞ്ഞ് അറിയുന്നു.
അഭിമന്യുവിനെ സഭയിൽ ഹാജറാക്കുന്നു.
അത്ഭുത സംഭവങ്ങളാൽ പകച്ചുനിൽക്കുന്ന സഭാവാസികളുടെ ആശ്ചര്യം ഉത്തരൻ വന്ന് ബൃഹന്നള അർജ്ജുനനല്ലാതെ ആരുമല്ല എന്ന് അറിയിക്കുന്നു.
വിരാടൻ കൃതജ്ഞതാ ഭാരത്തോടെ ഉത്തര എന്ന തന്റെ പുത്രിയനെ അർജ്ജുനനു വധുവായി നൽകുന്നു.
എന്നാൽ ബൃഹന്നള എല്ലാ  സ്ത്രീകളെ യും താൻ അമ്മ മാരായാണ് കാണുന്നതെന്നും ഉത്തരയെ തന്റെ പുത്രൻ അഭിമന്യുവിനായി ആവശ്യപ്പെടുന്നു.
അവരുടെ വിവാഹം നിശ്ചയിക്കുന്നു, വിവാഹാഘോഷത്തിലേക്ക് ഭീഷ്മാദികളെ ക്ഷണിക്കാനായി ഉത്തരൻ യാത്രയാകുന്നു.
മൂന്നാമങ്കം
മൂന്നാമങ്കം ആരംഭിക്കുന്നത് ഉത്തരന്റെ സാരഥി രംഗത്തെത്തി ഒരു നിരായുധനായ പോരാളിവന്ന് അഭിമന്യുവിനെ പൊക്കികൊണ്ടുപോയത് വർണ്ണിക്കുന്നു.
വിവരണത്തിൽ നിന്ന് ഭീഷ്മരും മറ്റും അത് ഭീമനാണെന്ന് മനസ്സിലാക്കുന്നു.
അതിനിടയിൽ ശകുനിയും മറ്റും എങ്ങനെ ഉത്തരൻ തങ്ങളെ ജയിച്ചു.
അർജ്ജുനനാകാം ഉത്തരനായി വന്നതെ എന്നെല്ലാം പറയുന്നു.
ഒരുപടയാളി വന്ന് തങ്ങളുടെ തേർക്കുട തകർത്ത അസ്ത്രം സമർപ്പിക്കുന്നു.
അതിൽ അർജ്ജുനന്റെ പേർ കൊത്തിയത് കാണിക്കുന്നു.
ശകുനിക്ക് എന്നിട്ടും സമ്മതമാകുന്നില്ല്.
ദുര്യോധനനും സമ്മതിക്കാതെ പാണ്ഡവരെ കണ്ടാലെ വിശ്വസിക്കൂ എന്ന് ശഠിക്കുന്നു.
അപ്പോൽ ഉത്തരൻ പ്രവേശിച്ച് യുധിഷ്ഠിരൻ  ഭീഷ്മരെയും മറ്റുള്ളവരെയും ഉത്തരയും  അഭിമന്യുവും തമ്മിലുള്ള വിവാഹത്തിനു ക്ഷനിക്കുന്നതായി അറിയിക്കുന്നു.
ദ്രോണർ തന്റെ വാക്കു പാലിച്ചതായും, അതിനാൽ രാജ്യത്തിന്റെ പകുതിയും പാണ്ഡവർക്ക് കൈമാറണമെന്ന് ആവശ്യപ്പെടുന്നു.
ദുര്യോധനൻ അതുവിധം ചെയ്യുന്നു.
ഇതും കാണുക സംസ്കൃത സാഹിത്യം സംസ്കൃത നാടകം
പഞ്ചരാമ ക്ഷേത്രങ്ങൾ ഇംഗ്ലീഷ് വിലാസം https://ml.wikipedia.org/wiki/Pancharama_Kshetras Amararama Draksharama Somarama Ksheerarama Kumararama class=notpageimage| Locations of Pancharama Kshetras
ആന്ധ്രാപ്രദേശിലെ അഞ്ച് പുരാതന ശിവ ക്ഷേത്രങ്ങളാണ് പഞ്ചരാമ ക്ഷേത്രങ്ങൾ (അല്ലെങ്കിൽ പഞ്ചരാമ) ഈ ക്ഷേത്രങ്ങളിലുള്ള ശിവലിംഗങ്ങൾ ഒരൊറ്റ ശിവലിംഗത്തിൽ നിന്നാണ് നിർമ്മിച്ചിരിക്കുന്നത്.
ഐതിഹ്യം Amaresvaraalaya gopuram
ഐതിഹ്യം അനുസരിച്ച് രാക്ഷസ രാജാവായ താരകസുരന്റെ ഉടമസ്ഥതയിലുള്ള ഒരു ശിവലിംഗമായിരുന്നു.
ഈ ശിവലിംഗത്തിന്റെ ശക്തി കാരണം ആർക്കും അദ്ദേഹത്തെ ജയിക്കാൻ കഴിഞ്ഞില്ല.
താരകാസുരന്റെ കീഴിലുള്ള ദേവന്മാരും അസുരന്മാരും തമ്മിലുള്ള യുദ്ധത്തിൽ കാർത്തികേയനും താരകസുരനും മുഖാമുഖമായിരുന്നു.
കാർത്തികേയൻ തന്റെ ശക്തി ആയുധം ഉപയോഗിച്ച് താരകസുരനെ കൊല്ലാൻ ശ്രമിച്ചു.
ശക്തി ആയുധയുടെ ശക്തിയാൽ താരകസുരന്റെ ശരീരം കീറിമുറിച്ചു.
എന്നാൽ എല്ലാ ഭാഗങ്ങളും വീണ്ടും ഒന്നിച്ച് താരകസുരന് ജന്മം നൽകി.
കാർത്തികേയൻ ആവർത്തിച്ച് ശരീരം കഷണങ്ങളാക്കി, എന്നിട്ടും കഷണങ്ങൾ ഒന്നിച്ചു.
കുമാര സ്വാമി പ്രഭു ആശയക്കുഴപ്പത്തിലായതിനാൽ ലജ്ജാകരമായ അവസ്ഥയിലായിരുന്നു.
ശ്രീമാൻ നാരായണൻ കാർത്തികേയന്റെ മുമ്പാകെ ഹാജരായി പറഞ്ഞു “കുമാര! വിഷാദത്തിലാകരുത്. അസുരൻ ധരിച്ചിരിക്കുന്ന ശിവലിംഗത്തെ തകർക്കാതെ നിങ്ങൾക്ക് അദ്ദേഹത്തെ കൊല്ലാൻ കഴിയില്ല ” ("നിങ്ങൾ ആദ്യം ശിവലിംഗത്തെ കഷണങ്ങളായി തകർക്കണം, അതിനുശേഷം മാത്രമേ നിങ്ങൾക്ക് താരകയെ അതായത് വിഷ്ണു എന്നർത്ഥം കൊല്ലാൻ കഴിയൂ" ) ശിവലിംഗം തകർന്നതിനുശേഷം ഒന്നിക്കാൻ ശ്രമിക്കുമെന്ന് അദ്ദേഹം പറഞ്ഞു.
എല്ലാ ശകലങ്ങളും ഒന്നിക്കുന്നത് തടയാൻ ലിംഗം വീഴുന്ന സ്ഥലത്ത്, ആരാധനയിലൂടെയും അവക്ക് ക്ഷേത്രങ്ങൾ പണിയുന്നതിലൂടെയും ഉറപ്പിക്കണം.
മഹാവിഷ്ണുവിന്റെ വചനം സ്വീകരിച്ചുകൊണ്ട് കുമാര സ്വാമി തന്റെ ആഗ്നേയശാസ്ത്രം (തീയുടെ ആയുധം) ഉപയോഗിച്ച് താരക ധരിച്ചിരുന്ന ശിവലിംഗത്തെ തകർക്കുന്നു.
ലിംഗം അഞ്ച് കഷണങ്ങളായി വിഭജിച്ച് ഓംകാര നാഡ (ഓം ചൊല്ലിക്കൊണ്ട്) ഒന്നിക്കാൻ ശ്രമിക്കുകയായിരുന്നു.
വിഷ്ണുവിന്റെ കൽപനപ്രകാരം സൂര്യദേവൻ കഷ്ണങ്ങൾ ശരിയാക്കി അവയുടെ മുകളിൽ ക്ഷേത്രങ്ങൾ പണിതുയർന്നു.
ക്ഷേത്രങ്ങളുടെ രൂപീകരണത്തോടെ ഈ കഷണങ്ങൾ അവയുടെ ചലനം നിർത്തി പഞ്ചരാമക്ഷേത്രങ്ങളായി പ്രസിദ്ധമായി.
ഈ അഞ്ച് സ്ഥലങ്ങളിലെ അഞ്ച് ശിവലിംഗങ്ങൾക്കും സ്കെയിൽ പോലുള്ള അടയാളങ്ങളുണ്ട്, അവ കുമാര സ്വാമി ഉപയോഗിച്ച ആഗ്നേയസ്ത്രയുടെ ശക്തിയാൽ രൂപംകൊണ്ടതാണെന്ന് വിശ്വസിക്കപ്പെടുന്നു.
ഐതിഹ്യമനുസരിച്ച് ഈ അഞ്ച് കഷണങ്ങൾ ശിവലിംഗങ്ങളായി അഞ്ച് ക്ഷേത്രങ്ങളിൽ ഇന്ദ്രൻ, സൂര്യ, ചന്ദ്ര, വിഷ്ണു, കുമാര സ്വാമി എന്നിവരെ ബന്ധപ്പെട്ട സ്ഥലങ്ങളിൽ സ്ഥാപിച്ചിട്ടുണ്ട്.
Arama name Siva's name Consort name Installor's name Location District State അമരരാമ Amaralingeswara Swamy Bala Chamundika Ammavaru ഇന്ദ്രൻ അമരാവതി Guntur ആന്ധ്രാപ്രദേശ്‌ ദ്രക്ഷരാമ Bhimeswara Swamy Manikyamba Ammavaru സൂര്യ ദ്രക്ഷരാമ കിഴക്കൻ ഗോദാവരി ആന്ധ്രാപ്രദേശ്‌ സോമരാമ Someswara Swamy Sri Rajarajeswari Ammavaru ചന്ദ്ര ഭീമാവരം വെസ്റ്റ് ഗോദാവരി ആന്ധ്രാപ്രദേശ്‌ ക്ഷീരരാമ Ksheera Ramalingeswara Swamy Parvati Ammavaru വിഷ്ണു പാലക്കൊല്ലു വെസ്റ്റ് ഗോദാവരി ആന്ധ്രാപ്രദേശ്‌ കുമാരാമ Kumara Bhimeswara Swamy Bala Tripurasundari Ammavaru കുമാരസ്വാമി സമൽക്കോട്ട കിഴക്കൻ ഗോദാവരി ആന്ധ്രാപ്രദേശ്‌ പുറം കണ്ണികൾ Pancharamas on Google Maps
പഞ്ചമി ദേവി ക്ഷേത്രം,നെടുമങ്ങാട് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ജൂലൈ മുതൽ തുടരുന്നു.
തിരുവനന്തപുരം ജില്ലയിലെ നെടുമങ്ങാട് താലൂക്കിൽ കുറകോട് എന്ന ദേശത്ത് സ്ഥിതിചെയ്യുന്ന ദേവിക്ഷേത്രമാണ് നെടുമങ്ങാട് ശ്രീ പഞ്ചമി ദേവി ക്ഷേത്രം .
ഇവിടെ പ്രധാന മൂർത്തിയായ ദേവി കിഴക്കു ദർശനമായി പഞ്ചമിദേവിയായി കുടികൊള്ളുന്നു.
പഞ്ചലോഹം ഇംഗ്ലീഷ് വിലാസം https://ml.wikipedia.org/wiki/Panchaloha
പുരാതനകാലം മുതൽക്കേ വിഗ്രഹങ്ങൾ ഉണ്ടാക്കുവാൻ ഉപയോഗിക്കുന്ന ഭാരതീയലോഹക്കൂട്ടാണ് പഞ്ചലോഹം .
ഭാരതീയ വാസ്തുവിദ്യയിലും ശില്പകലയിലും പ്രധാനമാണ് പഞ്ചലോഹത്താൽ നിർമ്മിക്കുന്ന വസ്തുക്കൾ.
പഞ്ചലോഹം എന്നറിയപ്പെടുന്നത് ഇവയുടെ സമഞ്ജസമായ മിശ്രിതമാണ്: ഇരുമ്പ് (Iron) വെളുത്തീയം (tin) ചെമ്പ് (Copper) സ്വർണ്ണം (Gold) വെള്ളി (Silver)
വെങ്കലം അഥവാ ഓട് ഇരുമ്പ് , ചെമ്പ് , വെ ളുത്തീയം എന്നീ ലോഹങ്ങളുടെ കൂട്ടാണ്.
ഇവയിൽ വെള്ളി , സ്വർണ്ണം നാമമാത്രമായ അളവിൽ ചേർത്താണ് പഞ്ചലോഹം ഉണ്ടാക്കുന്നത്.
കേരളത്തിൽ ഓട് കൊണ്ടുള്ള വലിയ പാത്രങ്ങൾ സർവ്വസാധാരണയായ ഉപയോഗവസ്തു ആണ്.
പഞ്ചലോഹ വിഗ്രഹം ശബരിമല ക്ഷേത്രത്തിലെ പഞ്ചലോഹം പൊതിഞ്ഞ പടികൾ അവലംബം ↑ മലയാളം വെബ് ദുനിയയിൽ നിന്നും ശേഖരിച്ചത് 18 ഫെബ്രുവരി 2010.
നാലാം ഖണ്ഡിക ഹിന്ദു ദിനപത്രത്തിൽ വന്ന ലേഖനം Archived 2006-12-08 at the Wayback Machine .
ഹിന്ദു ദിനപത്രത്തിൽ വന്ന ലേഖനം Archived 2006-12-16 at the Wayback Machine .
പഞ്ചരത്ന ഗോവിന്ദ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Pancha_Ratna_Govinda_Temple Pancha Ratna Govinda Temple
ബംഗ്ലാദേശിലെ രാജ്ഷാഹി ജില്ലയിലെ പുതിയ ഗ്രാമത്തിൽ സ്ഥിതിചെയ്യുന്ന ഒരു മനോഹര ക്ഷേത്രമാണ് പഞ്ചരത്ന ഗോവിന്ദ ക്ഷേത്രം.
പത്തൊൻപതാം നൂറ്റാണ്ടിൽ പണിത ഒരു സ്മാരകമാണ് ഈ ക്ഷേത്രം.
അഞ്ച് രത്നാസ് അല്ലെങ്കിൽ സ്തൂപികശിഖരം ഈ ക്ഷേത്രത്തിൻറെ വാസ്തുവിദ്യാ സവിശേഷതയാണ്.
പുതിയ രാജ്ബാരി അഥവാ കൊട്ടാരത്തിന്റെ ഉൾഭാഗത്താണ് ഈ ക്ഷേത്രം സ്ഥിതി ചെയ്യുന്നത്.
ചിത്രശാല Pancharatna Gobinda Temple Terracotta of the Temple Mint-tree in the yard അവലംബം
പഞ്ചമുഖമിഴാവ് ഇംഗ്ലീഷ് വിലാസം https://ml.wikipedia.org/wiki/Panchamukha_Mizhavu പഞ്ചമുഖമിഴാവ്
അഞ്ചു വ്യത്യസ്ത ശബ്ദങ്ങൾ പുറപ്പെടുവിക്കാൻ കഴിയുന്ന ഒരു വാദ്യോപകരണമാണ് പഞ്ചമുഖമിഴാവ് അഥവാ കടമുഴ .
പഞ്ചമുഖവാദ്യം , ഐം-മുഖ മുഴവം , കടപഞ്ചമുഖി എന്നീ പേരുകളുമുണ്ട്.
മണ്ണുകൊണ്ട് ഘടാകൃതിയിൽ മെനഞ്ഞെടുത്ത പ്രധാനഭാഗവും അതിനു മുകളിലായി നാട്ടിയിരിക്കുന്ന അഞ്ച് നാളികളുമാണ് ഇതിന്റെ ഭാഗങ്ങൾ.
വലിച്ചുമുറുക്കിയിരിക്കുന്ന മൃഗചർമ്മത്തിൽ ശബ്ദമുണ്ടാക്കിയാണ് ഈ മിഴാവ് ഉപയോഗിക്കുന്നത്.
താണ്ഡവനൃത്തം , ചടുലനൃത്തങ്ങൾ എന്നിവയ്ക്ക് ഈ വാദ്യം ഉപയോഗിക്കുന്നു, പ്രായേണ അന്യം നിൽക്കുന്ന വാദ്യവാദന സമ്പ്രദായമാണ് പഞ്ചമുഖമിഴാവിന്റേത്.
തമിഴ് വാദ്യോപകരണങ്ങളിൽ പഞ്ചമുഖ മിഴാവ്‌
മിഴാവ് എന്ന മലയാള പദം തമിഴിലെ മുഴവം (മുഴക്കം) എന്ന പദത്തിൽ നിന്ന് ഉരുത്തിരിഞ്ഞതായിരിക്കണം.